Klagtes teen 'rassistiese' verkeersbeamptes in Ermelo | Maroela Media
Die burgerregte-organisasie AfriForum het intussen geëis dat Sibeko afgedank word, nadat hy homself volgens vyf beëdigde verklarings op 30 Junie 2016 dalk aan rassisme en haatspraak skuldig gemaak het.
Die voorval het plaasgevind nadat Willem Barnard, 'n sakeman van Ermelo en sy seun Eugene, op die betrokke dag in die dorp agter mekaar gery het. Sibeko het Barnard jr. afgetrek en volgens verskeie getuies uiters aggressief teenoor hom opgetree toe hy 'n boete aan hom uitgeskryf het. Sibeko het Barnard jr. ook daarvan beskuldig hy het nie 'n veiligheidsgordel gedra het nie, ondanks getuienis wat die teendeel bewys.
Toe Barnard sr. uit sy voertuig klim om vas te stel wat die probleem is, het Sibeko glo rassistiese aanmerkings gemaak en na bewering onder meer gesê: "Julle wit mense het mos alles gesteel in die land, dit is hoekom julle so ryk is! Julle moet eers opgevoed word om met my te praat en ek sal julle arresteer, die voertuig deregistreer en seker maak dat die voertuig nooit weer op die pad kom nie."
Johann Weber, AfriForum se streekskoördineerder vir Mpumalanga-Oos, sê AfriForum oorweeg dit om klagte teen Sibeko by die Menseregtekommissie (MRK) in te dien indien sy hoofde nie behoorlik teen hom optree nie. Die burgerregtewaghond het reeds 'n skrywe aan Sipho Tau, provinsiale verkeershoof, in gerig om Sibeko se optrede te ondersoek.
In 'n afsonderlike voorval het Dennis Sinclair, 'n inwoner van Ermelo, 'n klag van intimidasie teen
Daniel Maluleka, direkteur van veiligheid en sekuriteit by die Msukaligwa-munisipaliteit, by die Suid-Afrikaanse Polisiediens (SAPD) ingedien, weens beweerde doodsdreigemente en rassistiese aanmerkings. Jaco Badenhorst, die distrikstaatsaanklaer, het glo intussen besluit Maluleka sal nie vervolg word nie. Die redes hiervoor is nog onbekend.
Sinclair beweer hy en sy dogter het op 'n toneel afgekom waar Maluleka op twee wit mans geskreeu en na sy vuurwapen gegryp het, waarna hulle in hul voertuig gevlug het. Toe Maluleka besef Sinclair het die voorval gesien, het hy Sinclair en sy dogter glo ook met die dood gedreig en rassistiese aanmerkings gemaak.
Maluleka het onder meer glo geskreeu: "Who the f__k are you, you white piece of s__t!" en "I will kill the whole lot of you!"
Hy is 'n baie omstrede karakter en 'n voormalige verkeersbeampte in die Ermelo-gemeenskap. Hy is al van nalatige bestuur en poging tot moord aangekla, terwyl hy ook voorheen van die moord op 'n polisiebeampte van Ermelo aangekla is.
Weber meen daar is geen regverdiging vir die betrokke persone se rassistiese optrede nie. "Verkeersbeamptes is veronderstel om ons landsburgers se veiligheid te verseker. Ons eis die onmiddellike afdanking van die betrokke verkeersbeampte asook die direkteur van veiligheid en sekuriteit, afgesien van die bewering dat Maluleka nie strafregtelik deur die staat vervolg sal word nie."
"Indien nie gehoor gegee word aan bogenoemde eise nie, sal ons verdere stappe teen Tau en Zwelihle Shongwe, munisipale bestuurder van die Msukaligwa plaaslike munisipaliteit en die betrokke beamptes oorweeg."
"….moet opgevoed word" eish comrade, jy moet ge reboot word vir jou rassistiese breinpatrone. Laat laai ook sommer 'n goeie anti-virus. Jou computa werk nie reg nie.
Nou vra ek as dit kan se hoekom kan hy nie ook n boete kry nie want as daai ander vrou wat hulle ape genoem het boete kry vir haar woord hoekom maar nie die selle vir hom ook gee nie ek verstaan nie hoe dit werk nie?
Nou wag ek vir die DA om hul normale ontsteltenis oor dié rassisme te toon.
Of dalk moet ek maar ophou wag ….
Nou toe-toe al die DA aanhangers – wys my waar is Zille en Maimane nou? O nee ek onthou nou weer: hulle spring net op "rassisme" sake as die oortreder wit is…..
Dankie Afriforum vir die opvolg….
Diefie Harte Liefie
Whakaka nou as ons witmense alles gesteel het wonder ek nou by wie het ons dit gesteel wie het dit gehad by wie ons dit steel??. Het ons dit by mekaar gesteel??